కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆ తర్వాతే రిటైరవుతా: యువరాజ్ సింగ్
టీమిండియా క్రికెటర్ యువరాజ్ సింగ్ అంతర్జాతీయ క్రికెట్ నుంచి రిటైర్మెంట్‌పై మనసులో మాట బయటపెట్టాడు.
TNN | Updated:
Apr 23, 2018, 01:08PM IST
ఆ తర్వాతే రిటైరవుతా: యువరాజ్ సింగ్
టీమిండియాకు ఒంటి చేత్తో వరల్డ్ కప్ అందించిన యువరాజ్ సింగ్ ప్రస్తుతం గడ్డు పరిస్థితి ఎదుర్కొంటున్నాడు. గత ఏడాది జూన్‌లో చివరిసారిగా భారత్ తరఫున వన్డే క్రికెట్ ఆడిన యువీ.. తిరిగి జట్టులోకి రాలేకపోతున్నాడు. ఫిట్‌నెస్ నిరూపించుకోవడం కోసం యో-యో టెస్టులో పాసవడం తప్పనిసరని చెప్పిన మేనేజ్‌మెంట్.. తర్వాత ఆ టెస్టులో పాసైనా.. యువీకి మాత్రం జట్టులో స్థానం కల్పించలేదు. దీంతో అతడి కెరీర్ డైలమాలో పడింది.
భారత్ తరఫున ఆడే అవకాశం రాకపోవడంతో యువరాజ్ ఇక క్రికెట్ నుంచి రిటైరవ్వడం ఉత్తమం అనే అభిప్రాయాలు వ్యక్తం అవుతున్నాయి. ఇదే విషయాన్ని యువీ వద్ద ప్రస్తావించగా.. వచ్చే ఏడాది ఇంగ్లాండ్‌లో జరిగే ప్రపంచకప్ తర్వాత క్రికెట్‌కు వీడ్కోలు పలుకుతానని స్పష్టం చేశాడు.
‘గత 17 ఏళ్లుగా క్రికెట్ ఆడుతున్నా. ప్రతి ఒక్కరూ రిటైర్మెంట్ గురించి నిర్ణయం తీసుకోవాల్సిందే. వచ్చే ఏడాది వరకు క్రికెట్ ఆడుతా. అది ఏ స్థాయిలోనైనా కావచ్చు. తర్వాత రిటైర్మెంట్ గురించి ప్రకటిస్తా’నని యువీ తెలిపాడు. ఈ ఐపీఎల్ సీజన్లో పంజాబ్ తరఫున బరిలో దిగుతోన్న యువీ.. తోటి క్రికెటర్ క్రిస్ గేల్‌పై ప్రశంసల వర్షం కురిపించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.